staqsa lill-Ministru għall-Affarijiet Barranin u Ewropej: Jista' l-Ministru jindika jekk ittieħdux miżuri konġunti jew ġewx diskussi dawn fid-dawl tat-tixrid tal-marda Coronavirus mal-pajjiż ġar tagħna l-Italja? Ninforma lill-Onor. Interpellant li l-Ministeru għall-Affarijiet Barranin u Ewropej qiegħed isegwi l-iżviluppi li qed iseħħu fl-Italja fid-dawl tat-tixrid tal-Coronavirus u qed jieħu l-miżuri kollha neċessarji biex Maltin li jinsabu fil-pajjiż ikunu gwidati kif għandhom jiġu lura. Barra minn hekk il-Ministeru qiegħed jaġġorna l- Pariri dwar Vjaġġar tiegħu b'mod regolari biex il-pubbliku jkun informat bl-aħħar żviluppi li qed iseħħu b'rabta mal-virus fil-pajjiż. Il-Ministeru qiegħed ukoll f'kommunikazzjoni mal-Ambaxxata Taljana f'Malta dwar l-iżviluppi. Dawn l-arranġamenti qed jiġu aġġornati minn ħin għal ħin.
DISKUSSJONIJIET MAL-ITALJA DWAR IL-CORONAVIRUS